(návrh)

**ZÁKON**

z ... 2019,

**ktorým sa mení a dopĺňa zákon č. 8/2009 Z. z. o cestnej premávke**

**a o zmene a doplnení niektorých zákonov v znení neskorších predpisov**

**a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 8/2009 Z. z. o cestnej premávke a o zmene a doplnení niektorých zákonov v znení zákona č. 84/2009 Z. z., zákona č. 188/2009 Z. z., zákona č. 199/2009 Z. z., zákona č. 144/2010 Z. z., zákona č. 119/2011 Z. z., zákona č. 249/2011 Z. z., zákona č. 313/2011 Z. z., zákona č. 68/2012 Z. z., zákona č. 317/2012 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona č. 474/2013 Z. z., zákona č. 488/2013 Z. z., zákona č. 387/2015 Z. z., zákona č. 430/2015 Z. z., zákona č. 311/2016 Z. z. a zákona č. 106/2018 Z. z. sa mení a dopĺňa takto:

Za § 72 sa vkladá § 72a, ktorý vrátane nadpisu znie:

„§ 72a

Osobitné ustanovenia o zadržaní osvedčenia o evidencii časť I alebo časť II,

evidenčného dokladu vydaného v cudzine, technického osvedčenia vozidla

a tabuľky s evidenčným číslom

1. Policajt je oprávnený zadržať osvedčenie o evidencii časť I alebo časť II, evidenčný doklad od vozidla vydaný v cudzine alebo technické osvedčenie vozidla a tabuľku s evidenčným číslom, ak pokuta uložená za správny delikt držiteľa vozidla podľa § 139a alebo § 139h, za správny delikt prevádzkovateľa vozidla na úseku výberu mýta41aa) alebo za správny delikt prevádzkovateľa vozidla na úseku úhrady diaľničnej známky41ab) nebola zaplatená
2. po lehote podľa § 139b ods. 5 alebo podľa osobitného prepisu41ac) alebo
3. na mieste vydania bloku na pokutu podľa § 139h ods. 1 alebo podľa osobitného predpisu.41ad)
4. Policajt je oprávnený zadržať osvedčenie o evidencii časť I alebo časť II, evidenčný doklad od vozidla vydaný v cudzine alebo technické osvedčenie vozidla a tabuľku s evidenčným číslom aj vtedy, ak bola vodičovi uložená povinnosť zložiť peňažnú záruku podľa § 139h ods. 6 alebo podľa osobitného predpisu41ae) a neurobil tak na mieste.
5. Policajt môže určiť najbližšie miesto, ktoré je vhodné na dlhodobejšie státie vozidla s ohľadom na bezpečnosť a plynulosť cestnej premávky v primeranej vzdialenosti od miesta zastavenia a prikázať vodičovi jazdu na toto miesto.
6. Ak je pokuta uvedená v odseku 1 preukázateľne zaplatená alebo peňažná záruka uvedená v odseku 2 preukázateľne zložená, zadržaný doklad a tabuľka sa bezodkladne vrátia držiteľovi vozidla, prevádzkovateľovi vozidla alebo vodičovi vozidla po tom, čo sa orgán Policajného zboru o zaplatení pokuty alebo zložení peňažnej záruky dozvedel. Na účely prevzatia zadržaného dokladu alebo tabuľky je osoba, ktorá žiada o ich vrátenie, povinná dostaviť sa na orgán Policajného zboru.
7. Ak orgán Policajného zboru zistí, že držiteľ vozidla nezaplatil pokutu uloženú mu v inom konaní uvedenom v odseku 1 alebo nezložil peňažnú záruku v inom konaní uvedenom v odseku 2, orgán Policajného zboru vráti zadržaný doklad a tabuľku až po tom, čo sa dozvie o zaplatení všetkých pokút a zložení všetkých peňažných záruk.
8. Na zadržanie dokladov a tabuľky podľa odseku 1 a 2 sa vzťahuje § 72 ods. 3 prvá veta a ods. 4 až 6 s tým, že orgán Policajného zboru zašle evidenčný doklad vydaný v cudzine alebo tabuľku s evidenčným číslom vydanú v cudzine orgánu, ktorý vozidlo eviduje, po uplynutí 30 dní od ich zadržania.
9. Ustanovenie odseku 1 sa nepoužije, ak bola držba vozidla po uložení pokuty uvedenej v odseku 1 preukázateľne prevedená na inú osobu.“.

Poznámky pod čiarou k odkazom 41aa až 41ae znejú:

„41aa) § 28 zákona č. 474/2013 Z. z. v znení neskorších predpisov.

41ab) § 10a zákona č. 488/2013 Z. z. v znení zákona č. 266/2016 Z. z.

41ac) § 29 ods. 9 zákona č. 474/2013 Z. z. v znení neskorších predpisov.

§ 11 ods. 7 zákona č. 488/2013 Z. z. v znení zákona č. 106/2018 Z. z.

41ad) § 33 ods. 1 zákona č. 474/2013 Z. z. v znení zákona č. ...2019 Z. z.

§ 15 ods. 1 zákona č. 488/2013 Z. z. v znení zákona č. .../2019 Z. z.

41ae) § 33 ods. 6 zákona č. 474/2013 Z. z. v znení zákona č. ...2019 Z. z.

§ 15 ods. 6 zákona č. 488/2013 Z. z. v znení zákona č. .../2019 Z. z.“.

V § 139a odsek 5 znie:

„(5) Držiteľovi vozidla, ktorý porušil povinnosť podľa § 6a písm. c), orgán Policajného zboru uloží pokutu

1. 99 eur, ak bola porušená povinnosť zastaviť vozidlo na príkaz dopravnej značky „Stoj, daj prednosť v jazde!“,
2. 300 eur, ak bola porušená povinnosť zastaviť vozidlo na signál so znamením „Stoj!“.“.

§ 139a sa dopĺňa odsekmi 12 a 13, ktoré znejú:

„(12) Držiteľovi vozidla, ktorý porušil povinnosť podľa § 6a písm. j), orgán Policajného zboru uloží pokutu 300 eur.

(13) Držiteľovi vozidla, ktorý porušil povinnosť podľa § 6a písm. k), orgán Policajného zboru uloží pokutu

1. 99 eur, ak bola porušená povinnosť vytvoriť záchranársku uličku,
2. 300 eur, ak bol porušený zákaz jazdy v záchranárskej uličke.“.

V § 139b sa za odsek 2 vkladá nový odsek 3, ktorý znie:

„(3) Zodpovednosť právnickej osoby za správny delikt držiteľa vozidla nezaniká vyhlásením konkurzu, vstupom do likvidácie, jej zrušením alebo zavedením nútenej správy.“.

Doterajšie odseky 3 až 6 sa označujú ako odseky 4 až 7.

V § 139b ods. 5 sa bodka na konci nahrádza bodkočiarkou a pripájajú sa tieto slová: „to neplatí pri platbe pokuty policajtovi v prípadoch podľa § 72a ods. 1.“.

V § 139c ods. 1 písm. a) sa na konci pripájajú tieto slová: „alebo osoba držiteľa bola nesprávne určená“.

V § 139d ods. 1 tretej vete sa slová „údajmi podľa § 139f ods. 2 písm. d)“ nahrádzajú slovami „dôkazom o spáchaní správneho deliktu držiteľa vozidla“ a v štvrtej vete sa bodka na konci nahrádza bodkočiarkou a pripájajú sa tieto slová: „rozkaz, ktorý sa ani po opakovanom doručení nepodarilo oznámiť držiteľovi vozidla sa dňom vrátenia nedoručenej zásielky orgánu Policajného zboru považuje za nevydaný.“.

V § 139d ods. 7 sa slovo „priestupok“ nahrádza slovom „skutok“.

V § 139e ods. 1 sa na konci pripájajú tieto slová: „alebo ak je vec postúpená podľa § 139h ods. 3“.

V § 139f odsek 2 znie:

„(2) V evidencii správnych deliktov držiteľov vozidiel sa vedú údaje o

* 1. držiteľovi vozidla, ktorý porušil povinnosť podľa § 6a, v rozsahu podľa § 111 ods. 2 písm. a) alebo písm. b),
  2. motorovom vozidle, ktorým bola porušená povinnosť podľa § 6a a jeho evidenčnom čísle v rozsahu podľa § 111 ods. 2 písm. e) a f),
  3. právnom zástupcovi, zákonnom zástupcovi, splnomocnencovi, opatrovníkovi v rozsahu

1. titul, meno a priezvisko, adresa pobytu, prípadne adresa doručovania, údaj o doklade totožnosti, podpis, ak ide o fyzickú osobu,
2. titul, meno a priezvisko, podpis, obchodné meno, identifikačné číslo, ak bolo pridelené, miesto podnikania a adresa prevádzkarne, prípadne adresa doručovania, ak ide o fyzickú osobu – podnikateľa,
3. názov, adresa sídla alebo prevádzkarne, označenie organizačnej zložky a jej umiestnenie a identifikačné číslo, prípadne adresa doručovania, ak ide o právnickú osobu,
   1. vodičovi podľa § 139h v rozsahu
   2. titul, meno a priezvisko,
   3. adresa pobytu, prípadne adresa doručovania,
   4. údaje o doklade totožnosti,
   5. údaje o bankovom účte, na ktorý sa vráti peňažná záruka,
   6. správnom delikte držiteľa vozidla v rozsahu
4. miesto, dátum a čas spáchania správneho deliktu držiteľa vozidla,
5. označenie správneho deliktu držiteľa vozidla vrátane príslušného ustanovenia zákona,
6. popis skutku a následok jeho spáchania,
7. údaje o dôkaze o spáchaní správneho deliktu držiteľa vozidla,
   1. vybavení správneho deliktu držiteľa vozidla v rozsahu
8. spôsob vybavenia veci,
9. uložená pokuta, vrátane údajov o jej úhrade,
10. označenie a sídlo orgánu, ktorý správny delikt držiteľa vozidla vybavoval,
11. dátumy dôležité v konaní o správnom delikte držiteľa vozidla,
12. evidenčné číslo rozhodnutia,
13. informácie o úkonoch, podaniach, rozhodnutiach a opatreniach súvisiacich so správnym deliktom držiteľa vozidla.“.

§ 139f sa dopĺňa odsekom 10, ktorý znie:

„(10) Údaje podľa odseku 2 sa vedú v evidencii správnych deliktov držiteľov vozidiel päť rokov od uhradenia pokuty za správny delikt držiteľa vozidla; po uplynutí tejto doby sa tieto údaje natrvalo zničia.“.

Za § 139g sa vkladá § 139h, ktorý vrátane nadpisu znie:

„§ 139h

Blokové konanie o správnom delikte držiteľa vozidla

1. Za správny delikt držiteľa vozidla môže policajt uložiť pokutu v blokovom konaní, ak pri dohľade nad bezpečnosťou a plynulosťou cestnej premávky zistí, že vozidlom bola v minulosti porušená povinnosť držiteľa vozidla podľa § 6a a nebolo v tom čase možné zistiť údaje o vozidle a jeho držiteľovi podľa § 139f ods. 2 písm. a) a b) alebo sa rozkaz považuje za nevydaný podľa § 139d ods. 1 a držiteľ vozidla alebo vodič je ochotný blokovú pokutu zaplatiť.
2. V blokovom konaní podľa odseku 1 sa ukladá pokuta vo výške dvoch tretín pokuty podľa § 139a.
3. Proti blokovému konaniu podľa odseku 1 sa nemožno odvolať, nemožno ho obnoviť ani preskúmať mimo odvolacieho konania.
4. Bloky na pokutu vydáva ministerstvo vnútra. Blok na pokutu obsahuje údaje o
5. vozidle a jeho držiteľovi,
6. osobe preberajúcej blok na pokutu,
7. skutku a
8. výške uloženej pokuty.
9. Ak nemôže držiteľ vozidla alebo vodič zaplatiť pokutu na mieste, vydá sa mu blok na pokutu na mieste nezaplatenú s údajmi podľa odseku 4 a s poučením o spôsobe zaplatenia pokuty, lehote jej zaplatenia a následkoch nezaplatenia pokuty. Prevzatie tohto bloku držiteľ vozidla alebo vodič potvrdí.
10. Ak správny delikt držiteľa vozidla nemožno prejednať v blokovom konaní, policajt je oprávnený uložiť držiteľovi vozidla alebo vodičovi povinnosť zložiť peňažnú záruku vo výške pokuty podľa § 139a; to neplatí, ak bola držba vozidla po porušení povinnosti držiteľa vozidla podľa § 6a preukázateľne prevedená na inú osobu. Policajt držiteľovi vozidla alebo vodičovi o zložení peňažnej záruky vydá potvrdenie, ktoré obsahuje dôvod uloženia povinnosti zložiť peňažnú záruku, jej výšku a údaje o bankovom účte, na ktoré sa peňažná záruka vráti.
11. Peňažná záruka prepadne v prospech štátu, ak
12. vodič nepredloží policajtovi hodnoverný doklad s údajmi o držiteľovi vozidla a o vozidle podľa § 139f ods. 2 písm. a) a b),
13. po predložení hodnoverného dokladu podľa písmena a) konanie o správnom delikte držiteľa vozidla nezačalo alebo ak začalo, neskončilo sa právoplatným rozhodnutím o uložení sankcie alebo upustením od uloženia sankcie, alebo
14. pokuta uložená v konaní o správnom delikte držiteľa vozidla nebola uhradená do troch mesiacov od nadobudnutia právoplatnosti rozhodnutia, ktorým bola uložená.
15. Policajt, ktorému vodič predloží hodnoverný doklad podľa odseku 7 písm. a), tieto údaje bezodkladne zašle orgánu Policajného zboru príslušnému na konanie o správnom delikte držiteľa vozidla.
16. Peňažná záruka sa bezodkladne vráti, ak bola pokuta uložená držiteľovi vozidla v konaní o správnom delikte držiteľa vozidla uhradená alebo ak pokuta nebola uložená z niektorého dôvodu uvedeného v § 139c ods. 1.
17. Prepadnutím peňažnej záruky podľa odseku 7 písm. c) sa pokuta uložená držiteľovi vozidla považuje za uhradenú.“.